Diari Oficial de la Generalitat Valenciana


Sumari del DOGV 6618, del 28-09-2011 (2011/9606)

Notificació de la sentència dictada en el judici verbal número 1455/2010.
-------------------------------------------------------------------------

### Dades del document

Número de DOGV
:   6618

Data del DOGV
:   28-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9606


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici verbal número 1455/2010. [2011/9606]  
Judici verbal 001455/2010-B  
De: Empresa Mixta Valenciana de Aguas, SA.   
Procuradora: M.ª Gloria Benlloch Soriano.  
Contra: Joaquín Guardia Trujillo, Urbano Avellaneda Zaragoza i Josefa Padilla Hernández.   
Procurador/a: -  
En aquest procediment verbal, seguit a instàncies d'Empresa Mixta Valenciana de Aguas, SA, contra Joaquín Guardia Trujillo i Josefa Padilla Hernández, s'ha dictat la sentència que, literalment, és com segueix:  
«Jutjat de Primera Instància número 1 de València  
Procediment: judici verbal 001455/2010-B.  
Sentència número 220/2011  
Jutge que la dicta: Juan Carlos Momo Castañeda.  
Lloc: València.  
Data: 5 de setembre de 2011.  
Demandant: Empresa Mixta Valenciana de Aguas, SA.  
Advocat: Ignacio López Arbide.  
Procuradora: M.ª Gloria Benlloch Soriano.  
Demandat: Joaquín Guardia Trujillo i Josefa Padilla Hernández.  
Advocat: -  
Procurador: -  
Antecedents de fet  
Primer. L'esmentada part actora va presentar demanda origen d'aquestes actuacions, en què sol·licitava que es dictara sentència amb els pronunciaments següents:  
1. Que es declare la resolució dels contractes de pagament al subministrament i manteniment de comptador subscrits pel demandat Joaquín Guardia Trujillo amb la corresponent condemna a aquest del pagament de cinc-cents noranta-set euros i cinquanta-nou cèntims (597,59 €), en concepte d'indemnització de danys i perjudicis, més els interessos legals que corresponguen, així com al pagament de les noves factures que s'hi produïsquen des de la interposició d'aquesta demanda fins a l'efectivitat de la sentència, en concepte de condemna futura per l'ús il·legítim del servei que aquest està gaudint.  
2. Que s'ordene que s'adopten totes les mesures que calga per al cessament efectiu del subministrament, i s'autoritze fins i tot als demandants, si cal, a entrar a l'immoble on es troba instal·lat el comptador per a poder interceptar el pas de l'aigua degudament.  
3. Que es condemne els demandats Urbano Avellaneda Zaragoza i Josefa Padilla Hernández a sotmetre's a la resolució d'entrada al domicili situat a la plaça del Músic Espí, 2, 9a, de València, que si pertoca dicte aquest Jutjat, i que s'estime la sol·licitud de la part actora, pel fet de tractar-se aquests dels usufructuaris d'aquest immoble.  
4. Finalment, se sol·licita la imposició de costes del judici a les parts demandades.  
Segon. Convocades les parts a judici, el demandat no va comparéixer, per la qual cosa va ser declarat en rebel·lia processal. Després de ratificar-se el demandant, es va rebre el plet a prova, en què l'actora va proposar la documental per reproduïda, que es va admetre, i una vegada practicada la prova proposada les actuacions van quedar definitivament concluses per a sentència.  
Tercer. En la tramitació d'aquest litigi s'han observat les prescripcions legals.  
Vistos els preceptes legals esmentats i tots altres que hi són aplicables de manera general i pertinent.  
Dispositiva  
Estime de forma íntegra la demanda formulada per la procuradora dels tribunals Gloria Benlloch Soriano en nom i representació de l'entitat Emivasa, declare resolt el contracte de subministrament i manteniment de comptador subscrit per Joaquín Guardia Trujillo, en rebel·lia processal, i el condemne a pagar la suma de 597,59 euros més interessos i a permetre a l'entitat demandant l'entrada a l'esmentat habitatge i, si no n'hi ha, que es constituïsca la comissió judicial, en el dia i a l'hora que a aquest efecte s'assenyale, perquè personal tècnic de la part actora procedisca a la privació del subministrament i retirada del comptador, i condemne també la codemandada Josefa Padilla Hernández, en rebel·lia processal, a sotmetre's mitjançant la resolució d'entrada al domicili indicat pel fet de tractar-se d'usufructuari de l'immoble. Tot això amb la imposició expressa de les costes a la part demandada.  
Contra aquesta resolució es pot interposar un recurs d'apel·lació, de què coneixerà l'Audiència Provincial, que caldrà preparar davant d'aquest Jutjat dins del termini dels cinc dies següents a la notificació, on s'ha d'esmentar la resolució objecte d'apel·lació i es manifeste la voluntat d'interposar-hi un recurs, amb la indicació dels pronunciaments que s'impugnen, de conformitat amb el vigent article 457 de la Llei d'Enjudiciament Civil 1/2000, de 7 de gener.  
Aquesta és la meua sentència, que pronuncie, mane i firme».  
El jutge magistrat.  
I atés que els demandats esmentats, Joaquín Guardia Trujillo i Josefa Padilla Hernández, es troben en parador desconegut, s'expedeix aquest edicte a fi que valga de notificació de forma deguda.  
  
València, 5 de setembre de 2011.- El secretari judicial: Juan Ignacio Solaz Duchenne.